Βρέθηκε νεκρή στο διαμέρισμα της επί της οδού Θήρας στην Κυψέλη η τηλεπαρουσιάστρια Νανά Καραγιάννη που εδώ και χρόνια έδινε δημόσια πάλη με τη νευρική ανορεξία. Η Νανά Καραγιάννη ήταν 38 ετών.

Πληροφορίες αναφέρουν ότι η αστυνομία βρήκε την τηλεπαρουσιάστρια νεκρή στο κρεβάτι της.

Οι ίδιες πηγές αναφέρουν ότι δεν υπάρχουν ίχνη παραβίασης του σπιτιού ούτε ενδείξεις εγκληματικής ενέργειας.

Περισσότερες διευκρινίσεις για τις συνθήκες και τα αίτια θανάτου της θα δοθούν μετά το πόρισμα της ιατροδικαστικής εξέτασης.

Η Νανά Καραγιάννη έδινε πολύχρονη μάχη με την ανορεξία.

Είχε νοσηλευθεί λόγω του συνδρόμου της ανορεξίας αρκετές φορές σε νοσοκομείο και πρόσφατα είχε δηλώσει ότι το βάρος της είχε μειωθεί παλαιότερα στα 25 - 26 κιλά.

Η πιο πρόσφατη εισαγωγή της στο νοσοκομείο ήταν πριν από 1,5 μήνα.